Krauju akmeņu saliņa
Krauju akmeņu saliņa ir aizsargājams dabas piemineklis Rīgas līcī apmēram 300 metrus no krasta Limbažu novada Salacgrīvas pagastā, dabas lieguma Vidzemes akmeņainā jūrmala teritorijā. Tas ir akmeņu krāvumu valnis, sastāvošs no laukakmeņiem, kas jūras ledus kustības rezultātā sastumti vaļņveida formā. Augstākās daļas garums apmēram 15—20 metri. Ja jūras līmenis ir augsts, saliņa atrodas zem ūdens. Uz ziemeļiem no saliņas atrodas Krauju jūrakmens, bet uz dienvidiem — Svētciema akmeņu saliņas, kas ir izklaidus izvietoti akmeņi, ne tik kompakti kā Krauju saliņa.